Mihai Batog-Bujeniţă

n. 25.10.1945; Aldești, jud. Galați

*Grad: comandor de aviaţie

*Profesiune: Pilot militar pe avioane de vânătoare supersonice.

Studii:

* Şcoala Superioară de Ofiţeri de Aviaţie Aurel Vlaicu (actual: Academia Forţelor Aeriene abs.1967)

* Academia de Înalte Studii Militare (abs. 1977)

* Absolvent al Facultăţii de Comunicare şi Relaţii Publice, Universitatea Apollonia, Iaşi, 2013

*Membru al Uniunii Epigramiştilor din România; 2002;

*Membru al Uniunii Scriitorilor din România; 2007;

*Membru al ACSR (Asociaţia Canadiană a Scriitorilor Români);

*Membru al Societăţii Culturale „Junimea 90”;

*Membru legitimat al Asociaţiei Jurnaliştilor Profesionişti din România 2015

*Preşedintele Asociaţiei Literare „Păstorel” Iaşi (pers. jur.)

*Preşedintele cenaclului: Academia Liberă „Păstorel” Iaşi.

*Preşedinte de onoare al Ligii Scriitorilor, Filiala Iaşi Nord-Est România

*Director al revistei „Booklook” , Iaşi.

*Redactor coordonator la revista de cultură „Cronica” din Iaşi.

*Redactor-şef adjunct la revista „Rapsodia” din Sibiu.

*Redactor – şef adjunct la revista de cultură: Meridian Cultural Românesc – Vaslui

* Cetățean de Onoare al municipiului Iași *

*Colaborator la peste 50 de revistele de cultură din țară și din străinătate:

*Cicluri anuale de conferinţe (unele publicate) la Fundaţia: „Prietenii Iaşului”, la Uniunea Veteranilor de Război şi la PenitenciarulIaşi, plus unele activităţi culturale laComunitatea Evreilor din Iaşi (vezi spre exemplificare: revista Viaţa Noastră din 18-19 dec 2008, mai 2012 etc…), sau în cadrul programului Scriitori în liceee, organizat de Biblioteca Gheorghe Asachi, Iaşi, etc…

** 44 de titluri publicate (proză, poezie, epigramă, teatru, critică literară, aforisme)

** 22 de studii și comunicări publicate (unele premiate)

*** Prezent în antologii de proză și poezie, culegeri și dicționare ale scriitorilor româno.

*** 121 Premii literare și științifice, inclusiv Premiul U.S.R. filiala Iaşi (dec. 2007 şi oct. 2014) pentru proză scurtă (volumul: Feriţi linia, trec proşti fără oprire) iar în 2014 pentru romanul: Bântuind prin paradis.

*** Diploma și ordinul „CAVALER AL CETĂŢII” în grad de ambasador (acordată în 2013 de Administraţia Proiectului: Cititor de proză-Republica Artelor-Dublin)

***Medalia de onoare și diploma de „PRIETEN AL COMUNITĂŢILOR” oferită de preşedintele Comunităţilor Evreieşti din România. Iaşi 25.09.2015

***Referințe critice de la numeroase personalități literare din țară și de peste hotare.

HOTĂRÂRE

Nu vreau bac, test aplicabil

Şi nici teze! E sinistru!

Hotărî indiscutabil

Doamna domnului ministru.

LANSARE DE CARTE

Cartea ce ai prezentat-o

Ni s-a părut la toţi un chin.

Dacă ne-ai fi lecturat-o

Cred că dura mult mai puţin!

UNEI DOAMNE „VIRTUOASE”

Era comoară la părinţi

Şi mândră-n toate cele,

Cum sunt fecioarele-ntre sfinţi,

Dar nicidecum ca ele!

NEMURITORUL

Am biruit Covid-ul şi căldurile

De-o săptămână nu am strop de

apă

Primesc salariu-ntr-o monedă

calpă

Şi-aştept la iarnă lupta cu

facturile!

PE REŢELE

Cât de frumos sunt pe reţele!

Am umor, sunt cult, firesc,

De-aceea jur pe toate cele,

În oglinzi să nu privesc!

PREVENIREA GRIPEI AVIARE

Vre-o puicuţă prin ogradă

De o vezi că se dă mare

Tu nu sta deloc la sfadă

Arde-o fără ezitare!

PROTEZA AUDITIVĂ

Mi-am pus proteză-auditivă

S-aud în jur de tot ce-mi pasă

Şi-acum regret cu perspectivă,

Ce linişte aveam în casă!

DECLARAŢIE DE IUBIRE

Să nu-mi dai luna de pe cer

Sau diamantul cel mai rar,

Nici inima din piept nu-ţi cer

Dă-mi numai cardul tău bancar!

DE ZIUA DORULUI (13.05)

Azi e Ziua Dorului

Şi-nflorite-s casele

Eu m-aş plânge, dar n-am cui:

Mă dor toate oasele!

ARŞIŢA

În timp ce domnul se bronza,

La o piscină ca boierul,

Soţia-n casă, suspina,

Fiindcă o ardea şoferul!

ORBUL

Vestitul orb de la Brăila

Din plin şi mult s-a bucurat

Când nişte rude din Chitila

La revedere i-au urat.

BRÂNZĂ FRANŢUZEASCĂ

Am mâncat fromage subţire

Cu un gust chiar delicios,

Dar vă jur că la ieşire

Mirosea mult mai frumos.

Viorel Martin

Contents